钦定古今图书集成/明伦汇编/宫闱典/第002卷 > 北齐
## 钦定古今图书集成/明伦汇编/宫闱典/第002卷 > 北齐

### 武成帝新定内官之职又置长秋寺掌诸宫阁以宦者为之

按《北齐书武成帝本纪》，不载。　按《北史后妃传序》，齐
神武、文襄，俱未践尊极。神武嫡妻称妃，其所娉茹茹
女，称为茹茹公主。文襄既尚魏朝公主，故无别号。两
宫自馀姬侍，并称娘而已。文宣后庭，虽有夫人嫔御
之称，然未具员数。孝昭内职甚少，唯杨嫔才貌兼美，
复是贵家。襄城王母桑氏有德行，并蒙恩礼，其馀无
闻焉。《河清新令》，内命妇依古制有三夫人，九嫔二十
七世妇，八十一御女。又准汉制置昭仪，有左右二人，
比丞相；其“弘德、正德、崇德为三夫人，比三公；光猷、昭
训、隆徽为上嫔，比三卿；宣徽、凝晖、宣明、顺华、凝华、光
训为下嫔，比六卿；正华、令则、修训、曜仪、明淑、芳华、敬
婉、昭华、光正、昭宁、贞范、弘徽、和德、弘猷”、茂光、明信、静
训、曜德、广训、晖范、敬训、芳猷、婉华、明范、艳仪、晖则、敬
信，为“二十七世妇，比从三品。”穆光、茂德、贞懿、曜光、贞
凝、光范、令仪、内范、穆闺、婉德、明婉、艳士、妙范、晖章、敬
茂、静肃、琼章、穆华、慎仪、妙仪、明懿、崇明、丽则、婉仪彭
媛，修闲、修静、弘慎、艳光、漪容、徽、淑、秀、仪、芳、婉、贞慎、明
艳、真穆、修范、肃容、茂仪、“英淑、弘艳、正信、凝婉、英范、怀
顺、修媛、《良则》、瑶章、训成、润仪、宁训、淑懿、柔则、穆仪、修
礼、昭慎、贞媛、肃闺、敬顺、柔华、昭顺、敬宁、明训、弘仪、崇
敬、修敬、承闲、昭容、丽仪、闲华、思柔媛、光、怀德、良媛、淑
猗、茂范、良信、艳华、徽娥、肃仪、妙则，为八十一御女，比
正四品。《武成、好内》”并具其员。自外又置才人、采女，以
为散号。后主既立二后，昭仪以下，皆倍其数。又置左
右娥英，比左右丞相。降昭仪，比二大夫。寻又置淑妃
一人，比相国。

按《隋书百官志》：“长秋寺，掌诸宫阁。卿、中尹各一人，并
用宦者。丞二人。亦有功曹、五官、主簿、录事员。领中黄
门、掖庭、晋阳宫、中山宫、园池、中宫仆、奚官等署令、丞，
又有暴室局丞。其中黄门又有冗从仆射及博士四
人。掖庭、晋阳、中山各有宫教博士二人。中山署又别
有面豆局丞。园池署又别有桑园部丞。中宫仆署又”
别有乘黄局教尉，细马车都督，车府部丞。奚官署，又
别有染局丞。太府卿为第三品，长秋卿为从第三
品。太府少卿、中尹为第四品，太府寺丞为第七品，长
秋寺丞上阶为从第七品。诸署令，中黄门冗从仆射
上阶，宫门署仆射为从第八品，中黄门令上阶为第
九品。